Bağçasarayda qırımtatarlarnıñ evlerinde tintüvler ötkerile
11 oktâbr 2017, 09:04
Çarşenbe künü, oktâbrniñ 11-nde, Bağçasarayda bir-qaç qırımtatarınıñ evinde rus silâlı hızmetleri tintüv ötkere. Bunı qırımtatar milliy areket faili Zair Smedlâyev haber etti.
«Bağçasarayda basqılarnıñ yañı dalğası başladı, Timur İbragimovnıñ, Marlen Asanovnıñ, Memet Belâlovnıñ, Seyran Saliyevniñ evlerinde tintüvler ötkerile», – dep yazdı Smedlâyev Facebookta.
O Bağçasarayda tintilgen bazı evleriniñ adreslerini qayd etti: Çepurin soqağında (Suleyman Asanov, «Salaçıq» qavehanesiniñ saibi), Mira soqağında fail Seyran Saliyevniñ evinde endi üçünci tintüv keçirile, Mira soqağında cemaat faaliyetçisi Timur İbragimovnıñ evinde ve Gordiyenko soqağında Server Zekeryayevte.
«Qırım birdemligi» birleşmesiniñ koordinatorı Dilâver Memetov Facebookta haber etti ki, Marlen Mustafayevniñ evi yanında Elnur Asanov (Marlenniñ ağası), Refat Asanov (Marlenniñ babası, o 62 yaşında) ve Ernest İbragimov, Eldar Asanov ve Redem Neciyev tutılğanlar.
Rusiye silâlı hızmetleri bu aqta resmiy izaat daa bermedi.